**EURAN KANOOTTIKLUBI RY 5.5.2021**

**TURVALLISUUSOHJEET / SUP-MELONTA**

Sup-melonta, on tukevalla surflautamaisella laudalla melomista. Mela on pitkä ja yksilapainen. SUP-laudalla voidaan kuljettaa myös varusteita ja laudalta voi vaikkapa kalastaa tai valokuvata

**ENNEN LÄHTÖÄ**

* Tee merkintä vajakirjaan vesille lähtiessäsi ja sieltä palatessasi ja/tai ilmoita kotiväelle/läheiselle, minne lähdet melomaan
* Pukeudu olosuhteiden mukaan ja varaa mukaan tai vajalle vaihtovaatteet vesitiiviisti pakattuna
* Pakkaa puhelin vesitiiviiseen pussiin ja pidä se saatavilla (kaulapussissa)
* Muista myös kesäkuumalla nauttia nesteitä riittävästi ja suojautua auringolta aurinkorasvalla, lakilla ja aurinkolaseilla
* Tutki ja seuraa säätiedotusta

**TURVALLISUUS**

* Käytä meloessa aina kelluntaliivejä ja pue lapsille pelastusliivit
* Käytä aina karkuremmiä, se on sinun turvavyösi, lauta kulkee tuulenpuuskassa yllättävän kauas nopeasti
* Lähde rannasta tai laiturin vierestä aina polvillaan matkaan. Jos satut horjahtamaan tai lauta luiskahtaa altasi on mahdollisuus lyödä pää laituriin tai kiveen
* Seiso keskellä lautaa, kantokahvan kohdalla
* Matalassa rannassa melo aina polviasennossa, myös rantautuessa ja laiturille tullessa
* Melo mieluiten kavereiden kanssa. Ryhmässä apu on lähellä.
* Melo rantojen läheisyydessä
* Käytä hämärässä valkoista merkkivaloa
* Seuraa säätä, arvioi voimasi ja taitosi suhteessa säähän ja reittiin
* Ota huomioon muut vesilläliikkujat. Suppailijan kannalta on paras pienimpänä osapuolena väistää aina ja pysyä pois veneväyliltä. SUP-lauta luokitellaan vesikulkuneuvoksi.

**Jos Kaadut, joustava karkuremmi pitää laudan lähelläsi ja pyri pitämään melasta kiinni. Ui laudalle ja aseta se poikittain eteesi ja nosta mela laudalle. Ota toisella kädellä laudan vastakkaiselta reunalta kiinni, nosta jalat lähelle vedenpintaa ja vedä itsesi poikittain laudalle. Nouse ylös ja palaa takaisin melontavajalle. Soita 112, jos olet vaarassa!**

* Melojia ei ole vakuutettu Euran kanoottiklubi ry:n toimesta, joten huolehdi omasta vapaa-ajan tapaturmavakuutuksesta.
* On suositeltavaa osallistua SUP-melonnan alkeiskurssille. Opit oikean tekniikan ja nautit enemmän melonnasta

Lisätietoa turvallisuudesta:

<https://www.melontajasoutuliitto.fi/turvallisuus/>